Andalusia

Andalusia (basa Spanyol: Andalucía) iku komunitas otonomi Spanyol. Andalusia iku wewengkon otonomi kang paling padhet kang ndunungi lan kang kaloro gedhé dhéwé saka 17 wewengkon kang amangun Spanyol. Kutha krajané ya iku Sevilla. Andalucia diwatesi, ing sisih lor déning Extremadura lan Castilla-La Mancha; ing sisih wétan déning Murcia lan Sagara Tengah; ing sisih kulon déning Portugal lan Samodra Atlantik (kidul-kulon); ing sisih kidul déning Sagara Mediterania (kidul-wétan) lan Samodra Atlantik (kidul-kulon) kahubungaké déning Selat Gibraltar ing pucuk kidul kang misahaké Spanyol karo Maroko. Uga ing sisih kidul tlatah iki wewatesan karo Gibraltar, koloni Karajan Manunggal. Jeneng Andalusia asal saka jeneng basa Arab "Al Andalus", kang tegesé péranganing jazirah Iberia kang biyèn ana ing ngisor papréntahan Muslim. Sajarah Islam Spanyol bisa tinemu ing "gapura" al-Andalus. Tartessos, kutha krajan Peradaban Tartessos kang biyèn agung lan kuwasa, dumunung ing Andalusia, lan kaloka sajeroning Alkitab kanthi jeneng Tarsus. Luwih akèh informasi bab wewengkon iki bisa tinemu sajeroning entri Hispania Baetica, jeneng provinsi Romawi kang biyèn dumunung ing wewengkon iki. Budaya Andalusia akèh kadayan déning papréntahan Muslim ing wewengkon iku sajeroning wolung abad, kang pungkasan taun 1492 kanthi penaklukan Granada déning ratu lan ratu Katulik. Basa Spanyol kang digunakaké ing bawana Amérika lumrahé minangka turunan saka dhialèk Andalusia saka Spanyol Castilian amarga peranan kang dimainaké déning Sevilla minangka "gapura" menyang wewengkon-wewengkon Spanyol ing Amérika ing abad angka 16 lan 17. Andalusia misuwur déning arsitèktur Moor-é. Monumen-monumen misuwur ing Andalusia antarané Alhambra ng Granada, Mezquita ing Córdoba lan menara Torre del Oro lan Giralda ing Sevilla lan Reales Alcázares ing Sevilla. Sisa-sisa dhudhukan arkéologis, kalebu Medina Azahara, cedhak Córdoba lan Itálica, cedhak Sevilla. Masakan Andalusia misuwur amarga akèh migunakaké iwak lan kerang, panganan panutupé, lan sherryné kang kawenytar sadonya. Andalusia dipérang dadi wolung provinsi kang dijenengaké miturut kutha krajan provinsi-provinsi mau: Almería Cádiz Córdoba Granada Huelva Jaén Málaga Sevilla Kutha-kutha Andalusia liyané ya iku: Algeciras, Cádiz Jerez, Cádiz Marbella, Málaga San Fernando, Cádiz Dos Hermanas, Sevilla Lebrija, Sevilla Utrera, Sevilla Antequera, Málaga Motril, Granada Ronda, Gaucín, lan apa kang ingaran "pueblos blancos," Cádiz lan Málaga Úbeda lan Baeza, Jaén Andalusia iku minangka panggonan lairé musik flamenco lan adu banthèng. Dina Andalusia dirayakaké saben tanggal 28 Fèbruari. Uga delengen Musik Andalusia Wong Andalusia Panganan Andalusia Pratélan tokoh Andalusia Pranala njaba (ing basa Spanyol) Statute of Autonomy (ing basa Spanyol) Pamaréntah Andalusia (ing basa Spanyol) Parlemen Andalusia Archived 2005-10-25 at the Wayback Machine. (ing basa Spanyol) Basic statistical data for Andalusia (.pdf format) Andalucia Info Sejarah Bendera Andalusia (ing basa Spanyol) Asamblea Nacional de Andalucia Archived 2005-12-11 at the Wayback Machine. (Pérangan Sajarah menarik dan dhialèk Andalusia) Pedoman kepada sejarah alam Andalusia Archived 2007-12-18 at the Wayback Machine. Travel to Andalusia Picture Gallery dan Information on Andalusia Archived 2020-07-30 at the Wayback Machine. Images from Andalusia